
F. JOANNES TOPICB 

ORDINIS MINORUM DE OBSERVANTIA 

Dii rr APdCTOuca SKSis «ratsji 

EPISCOPUS ALEXIENSIS 

ET 

ARCIIIDIGECESIS SCOPIENSIS ADMINISTRATOR APOSTOLICUS. 


ve:verabili clero s^culari kt regulari 

POPULOQUE FIDELI UTRIUSQUE DIOECESIS PACEM ET SALUTEM 
IN DOMINO SEMPITERNAM. 


13electabili illo edooeodi exercitio, jucuodaque aaimi lae* 
titia , qua tredecim ab hinc annis, Praeceptoris munere fungen* 
tes in D. Bartholomaei Collegio, cui ab Insula Tiberis nomen 
est , dulciter fruebamur , optimae spei luvenibus erudiendis se- 
dulam navantes operam, qui-a Deo vocati, et praeelecti ad gen- 
tes illas vel coecitate spirituali detentas , aut haeretica pravitate 
pollutas , omnigena doctrina , morumque candore re&rti , Evan- 
gelicae veritatis fulgore illuminandas identidem mittuntur; Nobis 
(proh dolor!) diutius frai datum non fuit. Cum enim laetabun- 
di trium Missionariorum profectum absolvendo animum intende- 
remus , quorum duo ad conterendam Confucii superstitionem 
apud Sioenses impone grassantem , alterum ad excolendam vi- 
neam Domini Sabaoth jam in Palaestina florentem, nunciatum 
nobis fuit , S. G. Propagandae Fidei praepositam auctoritate GREr 
GORII XYI. Pontificis Maximi Nos pro quarta vice ad Episco- 

pale extulisse fastigium. Tali iuexpectato nnncio , quanta fuerit 
animi nostri angustia , qualisque cordis dolor , concinnis verbis 
exprimere baud nostra valet oratio. Quis enim dixisset, Nos post 
primam, iterum, ac tertio fortiter recusatam , repudiatamque ta- 
lem dignitatem , Angelicis humeris formidandam, post sinceram 
declarationem luculentissimis verbis expressam , nostrum scilicet 
animum a tali sublimitate esse omnino alienum, denuo pro quar- 
ta vice Supremo Ecclesiae Hierarcbae, ac Jesu Christi in terris 
Vicario praesentari , et in vestrum eligi Pastorem ? 

O judicia Dei semper imperscrutabilia , et viae illius nobis 
prorsus absconditae ! Interim omnis interclusa fuit via , omneque 
effugium inane , quominus Jugo collum supponere deberemus ; 
oportuit quocirca annuere votis, mandatisque Pontificis Summi 
humiliter obtemperare. Porro coram Domino cor nostrum expan- 
dimus , et in conspectu ejus orationem effundimus , ut det no- 
bis sedium suarum assistricem sapientiam, et sciamus quid acce- 
ptum sit apud Eum, et huic spei firmissime innixi , preces no- 
stras a Divina Clementia exauditas fore confidimus. 

Itaque in Nomine Domini, Fratres Dilectissimi, Filiique 
amantissimi, ad vos nunc gressus nostros dirigimus, novumque 
Evangelicum campum ab Alto Nobis commissum ingredi cupimus. 
Quapropter sicut Nos GREGORI XVI. SSmi Patris nostri ora- 
culo , atque imperio obsecuti , ad tantum onus pro vobis su- 
beundum , quamvis in timore , et tremore coacti fuimus , ita pro 
certo habemus* Nos veluti Patrem , ac Pastorem animarum ve- 
strarum prompte agnituros , et filialis dilectionis testimonia No- 
bis reddituros esse haud ambigere valemus. 

Quum igitur pastoralis regiminis scopus eo tendet , ut diu 
noctuque erga concreditam Dominici gregis familiam omnes vi- 
res impendantur , et major quae potest adhibeatur cura , quate- 
nus animas sibi commissas meritis , et virtutibus refertas ad ae- 
ternae salutis portum vigil Pastor deducere queat ; idcirco Vos 
in primis alloquimur quotquot estis Parochi spectatissimi , sa- 

cerdotes zelantissimi tam saeculares , quam regulares, in exco- 
lenda bac vinea coadjutores nostri amantissimi, ob oculos men- 
tis vestrae ponentes verba dulcissimi Redemptoris Nostri ita in- 
quientis “ Haec est vita aeterna , ut ( homines ) cognoscant te 
„ Deum verum, et quem misisti Jesum Christum (i) ; = quia 
,, juxta illud D. Petri = non est in aliquo alio salus nec aliud 
,, nomen est sub coelo datum hominibus , in quo oporteat nos 
„ salvos fieri (a)„. Ceterum veri, ac summi Dei cognitionem 
ab hominibus necessario comparandam, et fidem in Jesum Chri- 
stum in aliorum cordibus radicandam , sine Verbi Dei praedica- 
tione frequenti. Fratres Nobis credite , obtineri non potest. “ Fi- 
„ des enim ex auditu, inquit Apostolus, auditus autem per ve r- 
„ bum Christi „ (3). Unde hortamur vos fratres charissimi ver- 
bis Apostolorum Principis sic ajentis “ Pascite qui io vobis est 
„ gregem Dei (4) providentes non coacte, sed spontanee secun- 
„ dum Deum, neque turpis lucri gratia, sed voluntarie. Ex 
„ ore vestro legem requisituri sunt populi. „ Idipsum hortatur , 
ac praecepit Tridentinum hisce luculentissimis verbis “ Archipre* 
„ sbyteri quoque , Plebani , et quicunque Parochiales, vel alias 
„ curam animarum habentes . . . diebus saltem dominicis, et 
„ festis solemnibus , plebes sibi commissas pro sua , et earum ca- 
„ pacitate pascant salutaribus verbis , docendo ea , quae scire 
„ omnibus necessarium est ad salutem, annnnciandoque eis cum 
„ brevitate , et facilitate sermonis vitia , quae eos declinare , et 
„ virtutes , quas sectari oporteat , ut poenam aeternam effugere 
„ valeant (5). „ 

Vae igitur vobis Fratres , si non evangelizaverilis ! Pasto- 
ribus enim, qui adeo sublime, et sanctum Ministerium pe- 

(i) Joan, cap. 17 . t. 3. 

(a) Actor. 4- v. la. 

(3) Ad Rom. 10. 17. 

(4) I. Petri 5. V. a. 

(5) Sess. 5. de Ref. c. a. 

* * 

ragere negligunt cura animarum pernicie sibi commissarum, non- 
nisi vae repetendum est. Clamate porro dilectissimi , ne cesse- 
tis ; et quasi tuba extollite vocem vestram, annuntiando populis 
peccata , et scelera eorum. Vocate eos ad poenitentiam , et do- 
cete eos servare omnia mandata Dei. Loquimini de testimoniis 
Jesu Christi in conspectu Regum , nihil timentes; = non enin) 
vos estis qui loquimini, sed spiritus Patris vestri qui loquitur in 
vobis(i). = Omnis pigritia procul absit a vobis. Per Dominicos, et 
festos dies annunciate populis verbum salutis , praedicate assi- 
due cum gravitate sermonis. Siquidem cum non de solo pane ho- 
mo vivere queat , sed de omni verbo , quod procedit de ore 
Dei ; frangite itaque esurientibus panem hunc coelestem ; ovi- 
bus nempe vobis concreditis, ne fame misere pereant, et Do- 
minus cum propinquae mortis tempus advenerit earum sangui- 
nem de manibus vestris sit requisiturus. O nimis felix , quini- 
mo beatus ille Pastor, qui instante mortis tempore de sua re- 
tributione rationabiliter conGdens cum Gentium Apostolo dice- 
re poterit “ Mundus sum a sanguine omnium. Non enim sub- 
„ terfugi , quominus annuntiarem omne consilium Dei vobis , 
,, et docerem vos publice, et per domos testiGcans . . .'in Deum 
„ poenitentiam , et Udem in Dominum nostrum Jesum Chri- 
stum (a). ,, Fidei insuper boni dispensatores estote. Fratres, et 
mysteriorum Dei , ac prudentes ita , ut non omnibus eamdem 
detis mensuram , sed cuique propriam , ac pro uniuscujusque 
aetate, statu, vel captu accoraodatam. Alia enim cibi mensura 
et ratio homini jam senescenti convenit, alia infanti, vel ado- 
lescenti; alia foeminis, alia viris: alia nuptis, alia filiabus, famu- 
lanti alia. Sic etiam non omnibus idem Doctrinae cibus congruit, 
sed juxta varios status, aetates, et gradus ut patienter dispensetis 
oportet. Paulus enim hac de re magnopere Titnm admonuit = ut 
secundum personas loqueretur quae decent sanam doctrinam. 

(i) Mitt. cap. IO. rera. ao. 

(a) Actor, cap. ao. a6. 

Nec praeterea sufficit, dilectissimi, ut concionemini, et omnes qui 
ad Ecclesiam se recipiunt catechizetis; sed vestri muneris est pau- 
peres quoque evangelizare , rudesque patienter instruere. Ad hoc 
opus praecipue missionem accepistis j videte igitur quantum in- 
terest, ut ministerium vestrum impleatis. Sunt enim non pauci, 
qui vel nimio pudore affecti , prae inopia sua, et prae vestium 
decentium defectu ad Ecclesiam accedere non audent; vel prae 
sua in sylvis , aut remotioribus agris a Templo distantia , aut 
pro pecudum cura ad Divina Officia convenire non valent : 
sicque fit, ut plane rudos remaneant, et in ignorantiae tenebris 
misere versentur. Hinc necesse est, Fratres, per invia , et deser- 
ta loca transire, doctrinae veritatem, divinae gratiae lucem , pa- 
cisque benedictionem omnibus peramanter impertiendo. Ite igi- 
tur. Fratres charissimi, in vias , et sepes ; debiles, coccos , et 
claudos diligenter inquirite, et cum omni patientia compellite in- 
trare , ut domus Patris coelestis impleatur. Sicut messis praeci- 
pue pendet a semine, ita hominis sanctificatio ab indeficienti sa- 
cerdotum cura , et exhortatione. Quapropter seminate abundan- 
ter , ut metatis , et mirificum pietatis semen in corda puerorum 
praesertim immittite, frequentis exhortationis rore illud irrigate, 
et dabunt fructum in tempore suo. Mollia sunt sicut cera infan- 
tium corda, formam quam volueritis facile suscipient; imprimi- 
te ergo illis sanctitudinis characterem, et dignos pietatis, et Re- 
ligionis fructus afferent. Estote sicuti parvuli in medio eorum , 
exemplum Divi Pauli sectantes, qui infirmis infirmus fiebat , et 
parvulis puer, ut omnes salvos faceret. 

Ad gravissimum vero missionis vestrae complementum at- 
tinet etiam , ut semper ,* ubique , ct in omnibus tales vos exhi- 
beatis, quales summi Dei decet ministros, ct animarum Pastores. 
Etenim Jesus ipse Redemptor , Pastorum omnium Princeps prius 
coepit facere , postea docere; nam ut probe observat Augusti- 
nus ‘Sparum fuisse Domino hortari verbo, nisi firmaret exemplo.,. 
Facite ergo prius dignos sanctitatis fructus , et tunc optima erit 

praedicatio virtatia , et cum Gentium Apostolo reapse dicere 
poteritis = Immitatores mei estote , sicut et ego Cristi , ambula- 
te sicut habetis formam nostram. = Quod si tos ipsi sacerdotali 
justitia , castitate , sobrietate , ac misericordiae operibus careatis, 
quomodo in aliis vitia resecabitis , et ad meliorem frugem ipsos 
redigere valebitis? Cavete itaque, ne vobis dicat S. Hieronymus 
sicut olira ad Nepotianum scribebat “ Non confundant opera tua 
,, sermonem tuum, ne cum in Ecclesia loqueris, tacitus quilibet 
„ re^>ondeat: cur haec quae dicis ipse non facis? Delicatus ma- 
„ gister est, qui pleno ventre de jejuniis disputat . . . Sacerdotis 
„ Christi os, mens, manusque concordent.,, Vos igitur adjuramus 
cum Paulo hisce verbis “ Vosmetipsos praebete exemplum bono- 
rum operum. ,, 

Praeterea hortamur , et obsecramus , ut sanctum orationis 
spiritum pro viribus acquiratis , si enim Deus vobiscum minime 
aedificaverit , invanum laborabitis aedificantes. Si Ipse vestrum 
ovile non custodierit , frustra vigilabitis illud cnstodientes. Date 
ergo operam studio, et spiritualibus lectionibus; scrutamini Scri- 
pturam sanctam , ex eaque eruditionem, justitiam, et aequitatem 
abunde haurietis cum gaudio. Eam frequenter perlegite, et dul- 
cia erunt eloquia vestra super mei ; et pro opportunitate vox 
vestra confringet quoque Cedros vitiorum , et animas iniquorum 
commovebit. Demum pro certo habere debetis, Ven. Fratres, Vos 
nunquam Missionem concreditam perfecturos, proindeque a Pa- 
trcfamilias mercedem promissam minime consecuturos , si anima- 
rum zelo destituti pastoris ofllcio fungi ausi fueritis. Ex sincera 
animi devotione oritur zelus , sicut illa orando , et meditando 
acquiritur ; et qui hisce dotibus expoliatus ad .^posiolicum ofli- 
cium accedere praesumit , nubibus sine aqua peroptime erit 
comparandus. At vero quam districte de tot animarum salute 
erit hic a Supremo Judice requirendus , perpendat unusquisque 
vestrum quam praetiosae in cospectu Domini eae sint, qui pro 
iliis proprio Filio suo non pepercit ; et quanto dilectionis afle- 

clu ab ipsomet Christo ipsae diligantur, ex illis verbis addiscant 
ab ipso prolatis "Ego veni nt vitam habeant, et abundantius 
habeant. „0 dilectissimi patiemini forsan, ut pereant tot animae 
Fratrum vestrorum , pro quibus Dominus Jesus Cbfistus sangui- 
nem suum fudit, mortemque oppetiit? Videte qualiter Diabolus 
non dormit , sed circuit semper sicut Leo rugiens , ut rapiat , 
mactet , et devoret : vigilandum itaque vobis est, ne Grex, quem 
tradidit Dominus vestrae solertiae custodiendum, luporum infer- 
nalium morsibus laceretur. Quocirca absit a vobis. Fratres, omnis 
socordia et dormitatio , sicut abesse firmiter credimus : imo valde 
confidimus ad salvandas animas vos omnes accensos esse. Oh! 
quale gaudium erit vobis in die districtionis extremae , quando 
animarum turba vestro ardenti zelo, et vigilantia sanctificata in- 
cessabili voce clamabit, et usque ad sydera proprii Pastoris no- 
men , et solertiam extollet ! Oh vos tunc vere beati ! sedebitis 
super sedes micanti lumine fulgidi , judicantes duodecim tribus 
Israel. Eja Igitur, Fratres charissimi, estote fortes in praelio, et 
pugnate cum antiquo serpente, ne disperdat Gregem, quem coe- 
lestis Paterfamillas vestrae tutelae concredidit. 

Faxit Deus , ut haec omnia , quae pro Pastorali nostro 
officio vobis in mentem revocare non destitimus, in prima visita- 
tione quamprimum facienda, adimpleta inveniamus, et perfecta j 
vobisque ex corde valeamus gratulari. 

Ad Vos denique sermonem nostrum convertimus quotquot 
estis cujuscunque conditionis , dilectissimi utriusque Dioecesis Fi- 
lii, nobis a Domino commendati , et obsecramus vos per viscera 
Misericordiae Dei Nostri , ut existimetis Pastores vestros " tam- 
„ quam ministros Christi, et dispensatores mysteriorum Dei (i)j „ 
eorumque exhortationibus, ac mandatis debitum obsequium ex- 
hibeatis "ipsi enim pervigilant, quasi rationem pro animabus 
vestris reddituri (a).,, Ambulate in dilectione Dei, et Ecclesiae 

(0 I. Ad Cor. 4- >• 

(a) Ad Ilaebr. i3. 17. ' 

praccepia servate. Diligite alteratrum , inter Tos pacem habete , 
illam dico pacem , quam mundus dare non potest. Contentiones 
fugite , rixas declinate , a sanguine abhorrete , alter alterius 
onera portat^. Abstinete vos ab omni peccato, et veri sectatores 
doctrinae , et vitae Jesu Christi manifestamini , nt illi qui ex 
adverso sunt , quibus livor , avaritia , et libidinis ardor cordi 
est , vereantur (i) nihil habentes malum dicere de vobis. ‘‘For- 
„ nicatio autem; et omnis immunditia nec nominetur in vobis, 
,, sicut decet sanctos. Tandem quaecumque justa , quaecumque 
„ sancta , quaecumque amabilia , quaecumque bonae famae , 
haec cogitate , haec agite (a). „ Postremo impense Vobis com- 
mendo, Ven. Fratres Filiique in Domino dilecti, ut ad Thronum 
Gratiae , et Deum totius consolationis, nec non ad validissimum 
Beatae Mariae semper Virginis Patrocinium, et Seraphici Patriar- 
chae Francisci Assisiensis Parentis Nostri, omniumque Sanctorum 
intercessionem fervidas preces dirigatis pro felici statu, atque in- 
cremento sanctae Catholicae Ecclesiae , pro supremo Pastore 
GREGORIO XVI. qui eam tam laudabiliter regit , atque gu- 
bernat, ut incolumen servet Eum pro communi fidelium bono: 
pro Nobis tandem Pastore Vestro, ut assistricem sapientiam a 
Coelo emittat Deus , quae in cunctis pro nostro munere recte 
obeundo indesinenter dirigat: ea Nobis indigitet media, quae ad 
assequendum finem aptiora sunt, et ad majorem Dei Gloriam , 
vestrarumque animarum salutem obtinendam apprime idonea, ut 
vobiscum ad aeternae salutis portum pervenire tandem valeamus. 

De caetero charissimi gaudete, et perlecti estote, aemulan- 
do charismata meliora , cito enim ad Vos veniamus. 

Gratia Domini Nostri Jesu Christi sit vobiscum. Charitas 
Nostra sit cum omnibus vobis in Christo Jesu. Arnen. 

Datum Romae quinto ab urbe lapide extra portam Flami- 
niam die ai. Februarii i84a. 

(i) Ad Tit. c. s. 

(a) Ad Pbilipp. c. 4- 

